Tisztelt Rektor Úr! Kancellár Úr!

A PTE átalakulásával kapcsolatban a fenntartó, kétszer 15 %-os bérfejlesztést kíván biztosítani, a Mt. hatálya alá tartozó egyetemi munkavállalók részére.

A Mt, valamint a PTE Kollektív Szerződése előírja, hogy a munkavállalók élet és munkakörülményeivel kapcsolatos tárgyalásokon biztosítani kell a szakszervezetek részvételét.

A munkáltató bérfejlesztésével kapcsolatos tervezetével szemben kifogást emelünk.

Milyen egyetemi testület, és kik a tagjai, a jelzett szakbizottságnak?

Érthetetlen és elfogadhatatlan számunkra, hogy egyetemi polgárok között, úgy tesznek megkülönböztetést, hogy a PTE mely szervezeti egységében foglalkoztatják, ugyanazon törvény hatálya alatt azonos munkakörökben.

A tervezet alapján a munkáltató, mint egy 400 egyetemi polgárt zár ki teljesen indokolatlanul a béremelésből, különös tekintettel arra, hogy ezen munkavállalók sem kaptak évek óta bérfejlesztést (az egészségügyi béremelésekből is kimaradtak).

Véleményünk szerint ezen intézkedés sérti az esélyegyenlőség és egyenlő bánásmód elvét is.

Fentiek alapján a bérfejlesztés tervezetével kapcsolatban egyeztetést kezdeményezünk.

Pécs, 2021. 10. 06.

Tisztelettel:

Illés József

s. k.

PTE IESZ elnök